Maidin Ibrahim

Maidin Ibrahim (1938 – 13 Ogos 2014) adalah pelawak veteran dari Malaysia. Maidin Ibrahim juga dikenali sebagai Pak Tam atau mesra dipanggil Mamu.

Maidin yang dilahirkan pada tahun 1938 di Pokok Keras, Bagan Lalang, Butterworth, Pulau Pinang. Beliau mula menceburi bidang seni sejak tahun 1950 bersama kumpulan boria di kampung. Beliau juga pernah berkhidmat sebagai tentera (Askar Melayu) bermula ketika peristiwa berdarah 13 Mei tahun 1969 sehingga tahun 1976. Pak Tam juga pernah menyertai Bakat RTM dan menjadi juara pada tahun 1978 bersama Pak Hassan Putu Mayong dan Din Kachong. Semenjak itu Maidin mula menempa nama dan sering menjadi pelawak undangan Hiburan Minggu ini kelolaan RTM. 

Maidin Ibrahim atau mesra dengan panggilan Pak Tam memulakan karier sebagai anak seni pada tahun 1950 dengan menganggotai kumpulan boria di kampungnya. 

Ketika era persembahan pentas popular di seluruh pelosok negara, namanya dikenali menerusi gandingan bersama pelawak Piee dengan gaya lawak dialek utara.

Gandingan Maidin dan Piee adalah antara duo komedi pentas paling mantap pernah dilahirkan sebelum kemunculan gabungan pelawak seperti Imuda, Allahyarham Ahmad Busu, Jozan, Shiro dan Jambu.

Pembabitan Allahyarham bukan setakat itu kerana turut aktif membintangi banyak drama dan filem.

Maidin pernah menggondol anugerah Aktor Pembantu Terbaik menerusi drama Pinang Durian pada Anugerah Skrin 2001. Selain berlakon drama, Maidin Ibrahim juga popular menerusi filem Hantu Siang, Anak Mami The Movie, Nana Tanjung, Mami Jarum, sitkom Salam Pantai Timur dan Bas Konduktor. Sepanjang kerjayanya, Maidin selalu digandingkan bersama pelawak, Piee dan mereka terkenal dengan 'lawak loghat utara' ketika membuat persembahan bersama.
Beliau juga terkenal dengan album hijau kuning yang dicipta oleh Omara pada tahun 1991. Beliau digandingkan bersama Piee dan M. Shariff. Lagu2 yang dinyanyikan oleh beliau seperti hantu hantu, katil oh katil, jodoh depa,boria skim cepat kaya,muda kembali. Maidin, Piee dan M. Shariff dikenali sebagai The Three Stooges.
Pak Maidin atau Pak Tam meninggalkan 5 orang anak dan 14 cucu yang berjaya di bidang pelajaran.

Filemografi
 Hantu Siang
 Bas Konduktor
 Anak Mami The Movie
 Mami Jarum
 Iskandar
 Mami Jarum Junior
 Nana Tanjung
 Pinang Durian
 Takut Bini 1
 Takut Bini 2
 Saudagar Boria
 Hantu Motel
 Salam Pantai Timur
 Puteri Histeria
 Syaitan Munafik

Diskrografi

Lagu-lagu
 Katil Oh Katil
 Hantu Hantu
 Boria Skim Cepat Kaya
 Muda Kembali
 Jodoh depa
 Jodoh Anak Dara - M. Shariff
 Seloka Kueh Raya - M. Shariff & Piee 
 Main Mercun
 Kacang Putih
 Tateh Tateh
 Selamat Hari Raya
 Maidin Gelap - M. Shariff
 Boria Kedai Kopi - M. Sharif
 Chok Chok Kendong

Meninggal dunia
Pada 13 Ogos 2014, Maidin Ibrahim meninggal dunia akibat serangan jantung di rumahnya di Kampung Pokok Tai, Gurun,Kedah jam 2 petang ketika dalam solat Zohor .Maidin meninggalkan seorang balu, Habirah Ibrahim dan lima anak serta tiga belas orang cucu.  Menantunya Mohd Saiful Nizam Saari memaklumkan jenazah disemadikan di Tanah Perkuburan Islam, Taman Sri Jerai selepas solat Isyak.

Rujukan

Pelawak Malaysia
Pelakon lelaki Malaysia
Kematian 2014
Orang dari Pulau Pinang
Pelakon lelaki Malaysia abad ke-20
2001